ཉེ་བར་མཁོ་བ་ཐམས་ཅད་ཚོགས་པར་བྱས་ནས་བཤད་མ་ཐག་པས་
མཚོན་པ་དཀྱིལ་འཁོར་དང་། སྦྱིན་སྲེག་གི་ཆོ་ག་སྔོན་དུ་འགྲོ་བས་བླུགས་མའི་ལྷ་ལ་སོགས་པ་
ལྷག་པར་གནས་པའི་སྟ་གོན་བྱ་སྟེ། དེ་ལའང་སྟ་གོན་གྱི་དུས་ཉིད་ལ་འབྱུང་བའི་ལྷ་ལྷག་པར་
གནས་པ་ནི་ལྷ་རང་དེའི་གཟུགས་ཅན་དམ་ཚིག་པ་བསྐྱེད་པར་བྱ་སྟེ། རྣམ་པ་དེས་ཡོན་བདག་
ལ་སོགས་པ་གདུལ་བྱ་དང་བར་བྱེད་པས་འདུལ་བའི་ཕྱིར་རོ། །
འོན་ཀྱང་དེ་ཙམ་ལ་ཡེ་ཤེས་པ་རྣམས་རབ་ཏུ་གནས་པར་བྱ་བ་ནི་མ་ཡིན་ཏེ།
གཉིས་སུ་
མེད་པའི་ཡེ་ཤེས་གཉུག་མ་བྱང་ཆུབ་ཀྱི་སེམས་ལྷན་ཅིག་སྐྱེས་པ་དང་བྲལ་བ་ཡིན་ན། བླུགས་
མ་སོགས་ནི་བྱང་ཆུབ་པར་འགྱུར་བའམ། གྱུར་པ་མ་ཡིན་པས་འདིར་རབ་ཏུ་གནས་པ་མེད་པས་
གཉིས་སུ་མེད་པའི་ཡེ་ཤེས་རྟེན་དང་བརྟེན་པར་འགྱུར་བ་ལས་འདིར་འཁོར་བ་ཀུན་རྫོབ་པའི་
རབ་ཏུ་གནས་པར་བྱ་བ་ཡིན་པའི་ཕྱིར་རོ། །དེས་ན་དང་བོར་བླུགས་མའམ། ཐང་སྐུ་ལ་སོགས་
པ་ལྷ་དམ་ཚིག་བསྐྱེད་པ་ལ་རྣལ་འབྱོར་པ་རང་གི་ཕུང་ཁམས་སྐྱེ་མཆེད་ལས་ཇི་ལྟར་རིགས་པར་
སྤྲུལ་བའི་ལྷའི་གཟུགས་ཕྱི་རོལ་ཏུ་སྤྲོས་ཏེ་དམ་ཚིག་པ་དང་གཉིས་སུ་མེད་པར་བྱའོ། །གཟུགས་
ཇི་ལྟ་བུ་སྤྲོ་བ། བདེ་བ་ཆེན་པོ་ལྷན་ཅིག་སྐྱེས་པ་བྱང་ཆུབ་ཀྱི་སེམས་ཀྱི་བདག་ཉིད་མ། སྙིང་བོ་
ཅན་གྱི་གཟུགས་སྤྲོས་པས་ལྷག་པར་གནས་བྱའོ། །ཚུལ་ཇི་ལྟར་སྤྲོ་ན། ལྷ་གང་གི་མིང་ཡིག་དང་
བོའི་རྣམ་པའི་ས་བོན་དེ་ཉིད་དབུགས་རྒྱུ་བ་འཆར་བའི་བདག་ཉིད་རླུང་སེམས་ཐབས་ཤེས་
301

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
འདུས་པའི་འོད་ཟེར་ལས་སོ། །རྣམ་པ་ཇི་ལྟར་སྤྲོ་བ་དེའི་ཚེ་དེ་དུས་རབ་ཏུ་གནས་པར་བྱ་བའི་ལྷ་
གང་གི་སྐུ་གཟུགས་དེས་གདུལ་བྱའི་ངོར་ཕུན་སུམ་ཚོགས་པ་ཀུན་བྱེད་པ་ཡིན་པས་སོ། །ཐབས་
ཤེས་ཇི་ལྟར་འདུས་པ་ལས་སྤྲོ་ན།
རྣལ་འབྱོར་པ་ཡབ་ཡུམ་སྙོམས་པར་འཇུག་པའི་བདེ་བའི་
སྒྲས་རབ་ཏུ་གནས་པར་བྱ་བའི་ལྷ་རྣམས་སྤྱན་དྲངས་ཏེ། རྣམ་སྣང་གི་སྒོ་ནས་ཞུགས། བྱང་ཆུབ་
ཀྱི་སེམས་ཀྱི་བདེ་བ་ཆེན་པོའི་བདག་ཉིད་ཀྱིས་རྡོ་རྗེའི་ལམ་ནས།
རྣལ་འབྱོར་མའི་བྷ་གར་
བབས་ནས་གནས་པ་ལྷ་སོ་སོའི་ས་བོན་དུ་གྱུར་པ་ལས་ལྷ་སོ་སོའི་རྣམ་པར་གྱུར་པ་བྷ་ག་ལས་
བྱུང་བ་དཀྱིལ་འཁོར་གྱི་གནས་ལ་སོགས་པར་སྤྲོས་ཏེ། ཆོ་ག་ལྷག་མ་ནི་རབ་ཏུ་གནས་པའི་རྒྱུད་
ལས་བཤད་པ་ལྟར་བྱའོ། །སྙམ་དུ་དགོངས་སོ། །
དེ་ནས་དངོས་གཞིའི་ཆོ་ག་ནི་ལུགས་མའམ། ཐང་སྐུ་ལ་དངོས་སམ་གཟུགས་བརྙན་ཤར་
བ་ལ་ཆོ་ག་རིག་པས་སྐྱར་ལ་སོགས་པ་རོ་རྣམས་བྱུགས་པས། སྦྱང་ཞིང་ཁྲུས་རྫས་རྣམས་ལ་ཅི་
ནས་བདུད་རྩི་ལྔས་བསྲེས་པས་ཁྲུས་བྱས་ཏེ། བློ་དང་ལྡན་པས་བདུད་རྩིའི་བུམ་པ་རྣམས་སྙིང་
གའི་མཚམས་ཀྱི་རྩ་འདབ་ལ་གཞག་པར་བསམ་པར་བྱའོ། །དེ་ནས་རབ་གནས་ཀྱི་ལྷ་གཙོ་
འཁོར་ཐམས་ཅད་ཇི་ལྟར་རིགས་པར་དཀྱིལ་འཁོར་བའི་ལྷ་གཙོ་འཁོར་དང་བཅས་པའི་དམ་
ཚིག་པར་བསྐྱེད་པ་དང་། ཡེ་ཤེས་པ་དགུག་གཞུག་ལ་སོགས་པ་ཐམས་ཅད་ཡུམ་གྱི་ཆོས་འབྱུང་
གི་ནང་དུ་བྱ་སྟེ། དེས་རབ་ཏུ་གནས་བྱས་པས་དུས་ཐམས་ཅད་དུ་རབ་ཏུ་གནས་པར་འགྱུར་རོ། །
རབ་ཏུ་གནས་པའི་དོན་ནི། འདི་སྐད་བདག་གིས་ཐོས་པའི་དུས་གཅིག་ན། བཅོམ་ལྡན་འདས་
དེ་བཞིན་གཤེགས་པ་ཐམས་ཅད་ཀྱི་སྐུ་དང་། གསུང་དང་། ཐུགས་ཀྱི་རྣལ་འབྱོར་མ་རྣམས་ཀྱི་
བྷ་ག་རྣམས་སུ་བཞུགས་སོ། །ཞེས་པས་གསུངས་ཏེ། འདི་ལ་འདི་སྐད་བདག་གིས་ནི། ཨེ་ཝཾ་མ་
ཡ་སྟེ། དེ་ལ་ཨེ་ཡིག་གིས་ནི་གང་དུ་རབ་ཏུ་གནས་པའི་གནས་བསྟན་ནོ། །ཝཾ་ཡིག་གིས་ནི་གང་
302

། །རྩ་རྒྱུད་སྙི
འབྲིང་བོ་སོགས་བཞུགས་སོ།
རབ་ཏུ་གནས་པའི་བྱང་ཆུབ་ཀྱི་སེམས་ཀྱི་སྙིང་བོ་ཅན་རྣམས་བསྟན་ཏེ། གཉིས་སུ་མེད་པའི་ཡེ་
ཤེས་དང་བྲལ་བ་ལ་རབ་ཏུ་གནས་པ་མེད་དོ། །ཞེས་གསུངས་སོ། །མ་ཡིག་གིས་ནི་ཇི་ལྟར་རབ་
ཏུ་གནས་པ་བསྟན་ཏེ། དམ་ཚིག་པ་ལ་ཡེ་ཤེས་པའི་ཕྱག་རྒྱས་གཉིས་སུ་མེད་པར་བཏབ་པའོ། །
བཞི་བ་ཡ་ཡིག་གི་ནི་ཐོག་མ་མེད་པ་ནས་བྱང་ཆུབ་ཀྱི་སེམས་ཀྱི་རླུང་ངོ་། །དུས་གཅིག་ན་ཐོས་
པ་ནི། མཉམ་པར་སྦྱོར་བའི་དུས་གཅིག་ན་བྱང་ཆུབ་ཀྱི་སེམས་འཛག་ཅིང་འཕྲོ་བ་སྔགས་ཀྱི་
དོན་ཏེ། སྙིང་བོ་ཨེ་ཝཾ་མ་ཡའམ། ཨཱ་ལི་ཀཱ་ལིའི་སྒྲའི་ཡི་གེ་ཅན་ཡིད་སྐྱོད་པར་བྱེད་པའི་སྔགས་
ཀྱི་སྐུའི་རྣམ་འཕྲུལ་ལོ། །དེའི་དུས་སུ་བཅོམ་ལྡན་འདས་རང་གིས་བཞུགས་པ་ནི། རང་བྱུང་
ལྷུན་གྲུབ་ཀྱི་ངོ་བོས་རབ་ཏུ་བཞུགས་པ་ཡིན་གྱི། བློས་བཅོས་པ་ཙམ་གྱིས་རབ་ཏུ་མི་གནས་
པའོ། །དེའི་སྐུ་གཟུགས་ལ་རང་གི་གཉུག་མའི་བྱང་ཆུབ་བདེ་བ་ཆེན་པོའི་བདག་ཉིད་ལྷ་སྤྲོ་
དགོས་པའོ། །དེ་བཞིན་གཤེགས་པ་ཐམས་ཅད་ནི་རྟེན་དང་བརྟེན་པ་གཉིས་སུ་མེད་པའི་དམ་
ཚིག་གང་དག་པ་གཉིས་ལྡན་གྱི་ཆོས་དབྱིངས་དང་མཉམ་སྟེ། དེ་བཞིན་དུ་སོན་པས་དེ་བཞིན་
གཤེགས་པ། ཞེས་པའོ། །
སྐུ་དང་། གསུང་དང་། ཐུགས་ནི་རབ་ཏུ་གནས་བྱེད་ལ་སྦྱར་ན་རྣལ་འབྱོར་མའི་གཙོ་བོ་
སྟེ་ཡབ་ཏུ་གྱུར་པ་སེམས་དཔའ་སུམ་བརྩེགས་ཀྱི་མཚན་ཉིད་ཅན་གྱི་རྡོ་རྗེ་མཁའ་འགྲོ་ཡིན་ལ།
རབ་ཏུ་གནས་བྱ་ལ་སྦྱར་ན། སྐུ་ཞེས་པ་ལྷ་སྐུ་དང་། གསུང་གླེགས་བམ་དང་། ཐུགས་མཆོད་
རྟེན་ལ་སོགས་པའོ། །དེ་རྣམས་ཀྱི་རྣལ་འབྱོར་མ་ནི། དེའི་བཙུན་མོའམ། དེ་རྣམས་འབྱུང་བའི་
ཡུམ་དུ་གྱུར་པ་ཤེས་རབ་ཀྱི་ཕ་རོལ་ཏུ་ཕྱིན་མའི་རང་བཞིན་ཅན་ནོ། །རབ་ཏུ་གནས་པའི་མཐད་
པ་ནི། འོ་ན་བཙུན་མོའི་བྷ་ག་རྣམས་སུ་རྒྱུད་ལྔ་བོ་འདི། བྱ་བ་དང་། སྤྱོད་པ་དང་། རྣལ་འབྱོར་
དང་། རྣལ་འབྱོར་ཆེན་པོ་དང་། རྣལ་འབྱོར་བླ་ན་མེད་པའི་ལྷ་རྣམས་བཞུགས་པ་དེ་ལྟར་དུ་
་
303

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
རིགས་པ་ཅི་སྟེ། རྣལ་འབྱོར་བླ་ན་མེད་ཀྱི་ལྷ་རྣམས་རབ་ཏུ་གནས་པར་བྱ་བ་ཡིན་ཡང་། བྱ་སྤྱོད་
་སོགས་པའི་ལྷ་རབ་ཏུ་མི་གནས་པས་སོ། །ཞེ་ན། སྐྱོན་མེད་དེ། གདུལ་བྱ་ལྷག་པར་མོས་པའི་
དབང་གིས་ཡེ་ཤེས་ཀྱི་ལྷ་རྣམས་གདུལ་བྱའི་ངོ་མ་གཏོགས་པ་ཕྱི་ནང་གཉིས་སུ་མེད་པས་རྣལ་
འབྱོར་མའི་རྒྱུད་དུ་རྣལ་འབྱོར་མའི་ངོར་དངོས་གཞིའི་སྐབས་སུ་ཐབས་དང་ཤེས་རབ་གཉིས་སུ་
མེད་པའི་ལྷར་རབ་ཏུ་གནས་པ་བྱས་ཏེ་དཀྱིལ་འཁོར་གྱི་ལྷ་ཇི་ལྟར་རིགས་པར་བསྐྱེད་ཅིང་།
དེས་ནརྣལ་འབྱོར་པའི་ངོར་རབ་ཏུ་གནས་པ་བྱེད་པའི་ལྷ་དང་། གདུལ་བྱ་ཕྱི་རོལ་ལ་དགའ་
བའི་ངོར་ལས་བྱ་བའི་ལྷ་སྟེ། གཉིས་ཀ་བྱས་ན་རབ་ཏུ་གནས་པར་འགྱུར་ལ། འོན་ཀྱང་རབ་
གནས་བྱེད་པའི་སློབ་དཔོན་ཡང་རང་གིས་རིག་པའི་ཡེ་ཤེས་ཅན་གྱི་ལྷ་དང་། རབ་ཏུ་གནས་བྱ་
རང་རང་གིས་རིག་པའི་ཡེ་ཤེས་ཆེན་པོ་ཅན་གྱི་ལྷ་དང་། རབ་ཏུ་གནས་བྱེད་ཀྱི་ལྷ་ཡང་རང་གིས་
རིག་པའི་ཡེ་ཤེས་ཅན་གྱི་བདག་ཉིད་ཀྱི་ལྷ་དང་། རབ་ཏུ་གནས་པའི་ཚུལ་ཡང་རང་གིས་རིག་
པའི་ཡེ་ཤེས་ཀྱི་རང་བཞིན་བྱང་ཆུབ་ཀྱི་སེམས་ལས་བྱུང་བའི་ལྷ་ཆོས་ཀྱི་འབྱུང་གནས་སུ་རབ་
ཏུ་གནས་པར་བྱའོ། །ཞེས་པ་དགོངས་ཅན་མ་ཡིན་པའོ། །རྟག་པ་གཉིས་པའི་རབ་ཏུ་གནས་པ་
དེའི་དོན་ནི། རྟེན་གཅིག་ལ་ཡང་སངས་རྒྱས་ཐམས་ཅད་དབྱེར་མེད་པས་གཅིག་ཏུ་བསྡུས་པའི་
རབ་གནས་བཟང་བོ་དྲུག་སྟེ། གང་རབ་ཏུ་གནས་པའི་རྟེན་བཟང་བོ་དང་། །གང་གིས་རབ་ཏུ
གནས་པའི་སློབ་དཔོན་བཟང་བོ་དང་། །གང་དུ་རབ་ཏུ་གནས་པའི་གནས་བཟང་བོ་དང་། །གང་
ཚེ་རབ་ཏུ་གནས་པའི་དུས་བཟང་བོ་དང་། །གང་ལ་རབ་ཏུ་གནས་པའི་ཡོ་བྱད་བཟང་བོ་དང་། །
ཇི་ལྟར་རབ་ཏུ་གནས་པའི་ཆོ་ག་བཟང་བོ་ཉིད་རིམ་པ་ཇི་ལྟར་བྱེད་པ་དེ་བཤད་དུ་གསོལ། ཅེས་
ཞུས་པས། དེའི་ལན། བཅོམ་ལྡན་འདས་ཀྱིས་བཀའ་བསྩལ་པ། ཞེས་སོགས་ལ། ཁ་ཅིག་ན་རེ།
རྒྱུད་རྒྱས་པ་ལས་ཅི་གསུངས་པ། སྟ་གོན་གྱི་དུས་སུ་སློབ་དཔོན་དང་སློབ་མའི་སྡིག་སྒྲིབ་ཞི་
304

༄༅། །རྩ་རྒྱུད་སྙི ལ་ཆོག་འབྲིང་བོ་སོགས་བཞུགས་སོ།
བར་བྱ་བའི་ཕྱིར་ཞི་བའི་སྦྱིན་སྲེག་དང་། དངོས་གཞིའི་དུས་སུ་ལྷ་ཚིམ་པར་བྱ་བའི་ཕྱིར་རྒྱས་
པའི་སྦྱིན་སྲེག་དང་། རྗེས་སུ་ལྷག་ཆད་བསྐང་བའི་ཕྱིར། །ཞི་བའི་སྦྱིན་སྲེག་བྱས་ནས་ནི། །ནུབ་
གནས་པ་ལ་དངོས་གཞིའི་ཚེ། །དཀྱིལ་འཁོར་དམ་པ་བཞེངས་པ་དང་། །སྔ་བར་སྐུ་གཟུགས་ཀྱི་
བགེགས་དང་། །ཡོན་བདག་གི་ནི་སྡིག་སྒྲིབ་དང་། །སྐུ་གཟུགས་ཀྱི་དྲི་མ་སྦྱང་བ་དང་། ནུབ་
དང་བོ་ལ་དཀྱིལ་འཁོར་དང་འབྲེལ་བའི་སྟ་གོན་ལ་སོགས་པ་བྱས་ནས་དམ་ཚིག་པ་ལ་ཡེ་ཤེས་
པ་བཞུགས་སོ། །ཞེས་ཟེར་རོ། །དེ་ནི་མ་ཡིན་ཏེ། སྟ་གོན་གྱི་ཚེ། ཞི་བར་མ་ཟད། དྲག་པོས་ཀྱང་
དགོས་པ་དང་། སྟ་གོན་དང་། དངོས་གཞི་དང་། རྗེས་དག་དཀྱིལ་འཁོར་གྱི་དབང་དུ་བྱེད་ན།
དེ་ཡི་སྦྱིནབསྲེགས་བྱས་ནས། ཞེས་པས། དེའི་སྦྱིན་སྲེག་རྫོགས་ནས་སླར་ནུབ་གཉིས་པ་ལ་
དངོས་གཞིའི་ཚེ། དཀྱིལ་འཁོར་བཞེངས་པ། ཞེས་པ་འགལ་ཏེ། དཀྱིལ་འཁོར་གྱི་རྗེས་ཆོག་གི་
སྦྱིན་སྲེག་རྫོགས་ནས། དངོས་གཞིའི་བཞེངས་པ་མི་སྲིད་པའི་ཕྱིར་དང་། རབ་གནས་ཀྱི་སྦྱོར་
དངོས་རྗེས་གསུམ་ཡིན་ན་དེ་བས་ཀྱང་རབ་གནས་ཀྱི་རྗེས་ཆོག་གི་སྦྱིན་བསྲེགས་བྱས་ནས།
དེས་དངོས་གཞིའི་དཀྱིལ་འཁོར་བཞེངས་ཞེས་ཧ་ཅང་ཐལ་བའི་ཕྱིར་དང་།
སྐུ་གཟུགས་
བཞེངས། ཞེས་པའི་ཚིག་འདིས་ཡོན་བདག་གི་ཡང་སྡིག་པ་སྦྱང་བ་མ་ཟིན་པའི་ཕྱིར་དང་། སྟ་
གོན་ལ་སོགས་པ་འདི་དག་དཀྱིལ་འཁོར་གྱི་སྟ་གོན་ལ་སོགས་ཁྱད་པར་དུ་སྦྱོར་བའི་རྒྱུ་མཚན་
མེད་པའི་ཕྱིར་རོ། །འོ་ན་ཇི་ལྟར་ཞེ་ན། རབ་ཏུ་གནས་པ་རྒྱས་པར་བྱེད་པས། དཀྱིལ་འཁོར་དང་
འབྲེལ་དགོས་ཏེ། གང་དུ་རབ་ཏུ་གནས་པའི་གནས་བཟང་བོར། གང་གིས་རབ་ཏུ་གནས་པའི་
སློབ་དཔོན་བཟང་བོ། རང་འདོད་པའི་ལྷ་ལ་མཉམ་པར་བཞག་པའི་རྣལ་འབྱོར་པ་བསྙེན་པ་
ཡོངས་སུ་རྫོགས་པར་བྱས་ཏེ། སྔོན་ཆད་རབ་གནས་ཀྱི་ཆོ་ག་མཐོང་ཞིང་དེ་ཉིད་བཅུ་ལ་སོགས་
པ་གསང་སྔགས་ཀྱི་རྒྱུད་མང་བོའི་ཕ་རོལ་ཏུ་སོན་པ་སྟེ། རྡོ་རྗེ་སློབ་དཔོན་གྱི་དེ་ཁོ་ན་ཉིད་བཅུ་
305

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
བསང་ང
ནི། །ཕྱིར་བཟློག་པ་དང་དཀྱིལ་འཁོར་བསྒྲུབ་
པ་དང་། །སྡིག་པ་སྦྱོང་དང་གཤེགས་སུ་གསོལ་བ་སྟེ། །དེ་ཉིད་བཅུ་ཞེས་རྒྱལ་བ་རྣམས་ཀྱིས་
གསུངས། །ཆོ་ག་དེ་ཉིད་བཅུ་ནི། དཀྱིལ་འཁོར་དང་ནི་ཏིང་འཛིན་མཆོག །ཕྱག་རྒྱ་སྟངས་
སྟབས་གདན་དང་ནི། །བཟླས་བརྗོད་སྦྱིནསྲེག་གཏོར་མ་བཏང་། །ལས་ལ་སྦྱར་དང་སླར་བསྡུ་
བའོ། །ཞེས་གསུངས་སོ། །དེ་ལྟར་མཚན་ཉིད་དང་ལྡན་པའི་སློབ་དཔོན་དེས། དཀྱིལ་འཁོར་གྱི་
སྟ་གོན་གྱི་སྐབས་སུ་རྩ་བཤད་ཀྱི་རྒྱུད་ལས་ཅི་གསུངས་པའི་ཞི་དྲག་གི་སྦྱིན་སྲེག་ངེས་པར་བྱས་
ནས་དེའི་རྗེས་སུ་འདིར་གསུངས་པ་ལ་སོགས་པའི་དཀྱིལ་འཁོར་དམ་པ་འཇིག་རྟེན་ལས་
འདས་པའི་དཀྱིལ་འཁོར་བཞེངས་པ་དང་། རང་གི་སྒྲས་བསྡུ་བ་སྒྲུབ་མཆོད་བྱས་ནས། སྔ་དྲོའི་
དུས་སུ་སྐུ་གཟུགས་སྦྱང་བ་དང་། དུང་གི་སྒྲས་བསྡུས་པའི་ཡོན་བདག་གི་སྡིག་པ་སྦྱང་བ་དང་།
གཞན་རང་སྐུ་གཟུགས་བཀྲུ་བ་ལ་སོགས་པ་བསྡུའོ། །
དེ་ལྟར་རབ་གནས་ཀྱི་སྟ་གོན་ལ་སོགས་པས་དངོས་གཞི་ཕལ་ཆེར་བྱས་ནས། རབ་གནས་
ཀྱི་གཙོ་བོ་ནམ་མཁར་བཞུགས་པའི་སངས་རྒྱས་ཡེ་ཤེས་པ་རང་འདྲ་ཀུནསྐུ་གཟུགས་དམ་ཚིག་
པའི་སྙིང་གར། ཇི་ལྟར་སངས་རྒྱས་ཐམས་ཅད། ཅེས་པ་ལ་སོགས་པས་རབ་ཏུ་གཞུག་པར་བྱའོ། །
བཅུ་གནས་ཅི་བྱ་ན། མཆོད་པ་བྱ་སྟེ་བྱང་ཆུབ་ཀྱི་སེམས་མི་ཤིགས་པའི་ངོ་བོར་གྱུར་པའི་མེ་
ཏོག་ལ་སོགས་པ་ཡིན་པས། རྡོ་རྗེ་མེ་ཏོག་ལ་སོགས་ཏེ། བཛྲ་དྷུ་པཾ། རྡོ་རྗེ་བདུག་སྤོས། བཛྲ་དི་
པེ། རྡོ་རྗེ་མར་མེ། བཛྲ་གན་དྷེ། རྡོ་རྗེ་དྲི། བཛྲ་ནེ་ཝི་ཏྱེ། རྡོ་རྗེ་ལྷ་བཤོས། ཨོཾ་ཨཱཿཧུཾ་སྭ་ཧཱ་ནི་
སྐུ་གསུང་ཐུགས་ཡོན་ཏན་འཕྲིན་ལས་ཏེ། དེས་བྱིན་གྱིས་བརླབས་པའོ། །དེ་ཡང་མཆོད་རྫ་ས་
སྣ་ཚོགས་པ་རྣམས་སྟོང་བའི་ངང་ལས་རྫོགས་པ་ལྷ་རྫས་ཀྱི་མཆོད་པར་བསྐྱེད་ལ། མེ་ཏོག་ལ་
སོགས་པ་དབུལ་བ་ཉིད་དོ། །ཆོ་ག་གང་གིས་ན། འདིར་གོང་བའི་རྒྱུད་དང་ཞེས་པ་སྔ་མའི་རྒྱུད།
306

ག་འབྲིང་བོ་སོགས་བཞུགས་སོ།
ཡཾ
ཅེས་པར་བསྒྱུར་ཏེ། སྔར་གྱི་རྒྱུད་རྒྱས་པར་བཤད་པའི་ཆོ་གའི་རིམ་པས་སྔགས་དང་ཕྱག་རྒྱ་
ཏིང་ངེ་འཛིན་གྱི་གནས་པ་ལས་དབུལ་བར་བྱའོ། །དེར་མ་ཟད་མཆོད་ཡོན་དང་། ཞབས་བསིལ་
ཡང་སྔ་མ་རུ་རྒྱས་པར་གསུངས་པ་བཞིན་དབུལ་བར་བྱའོ། །འདིས་ནི་དོན་གྱིས་རབ་ཏུ་གནས་
པའི་ཆོ་ག་རྒྱུད་རྒྱས་པ་ལས་གསུངས་པ་བཞིན་བྱ་བར་བསྟན་ལ། དེ་རྣམས་ཀྱང་གུར་དང་། ཁ་
སྦྱོར་ལ་སོགས་པའི་རྒྱུད་རྣམས་སུ་སྙིང་བོ་བསྡུས་ཏེ་གསུངས་པ་ཉིད་ཡིན་པས་ཐེ་ཚོམ་མི་བྱའོ།
༄་།མཚོ་༄།
ཡང་ན། སྔ་མའི་རྒྱུད་ཀྱི་ཆོ་ག་རིམ་པས། མཆོད་ཡོན་ཞབས་བསིལ་སྔ་མར་བལྟ། ཞེས་བཏོན་
ནས། སྔར་བཤད་པའི་རྒྱུད་རྒྱས་པའི་ཆོ་གའི་རིམ་པས་མཆོད་ཡོན་དང་། ཞབས་བསིལ་ཡང་
དབུལ་བར་བྱའོ། །ནམ་གྱི་ཚེ་ན། མེ་ཏོག་ལ་སོགས་པའི་སྔ་མ་སྟེ། སྔོན་དུ་དབུལ་བར་བལྟའོ། །
ཞེས་སོ། །ཡང་ན་གོང་མའི་རྒྱུད་ནི་བླ་ན་མེད་པའི་རྒྱུད་དེ། འདིར་མཆོད་པ་ནི། རྣལ་འབྱོར་གྱི་
རྒྱུད་ཀྱི་དེ་ཁོ་ནཉིད་འདུས་པ་ལ་སོགས་ཁོ་ན་ལྟར་བྱ་བ་མ་ཡིན་གྱི། ཐབས་དང་ཤེས་རབ་བླ་ན
མེད་པའི་རྒྱུད་རྣམས་སུ་གསུངས་པའི་ཕྱིར་ན། གསང་བ་དེ་ཁོ་ན་ཉིད་ཀྱི་ཆོ་གའི་རིམ་པས་
མཆོད་པར་བྱ་སྟེ། དེ་ནས་ཆོ་ག་ལྷག་མ་རྣམས་བྱའོ། །ཞེས་པའོ། །རྩ་རྒྱུད་ཀྱི་རྡོ་རྗེའི་རབ་ཏུ་
གནས་པའི་ལུང་གི་དོནརྣམ་པར་ངེས་པའི་ལེའུ་སྟེ་ལྔ་བའོ། །དཔལ་དེ་ཁོ་ནཉིད་འདུས་པ་ལས།
རྩ་རྒྱུད་ཀྱཻ་རྡོ་རྗེའི་རབ་ཏུ་གནས་པ་རིམ་པར་ཕྱེ་བ་སུམ་བརྒྱ་ང་དགུ་བ་རྫོགས་སོ། །འདིས་ཀྱང་
སངས་རྒྱས་ཀྱི་བསྟན་པ་གསལ་བར་བྱེད་པའི་སྒྲོན་མེར་གྱུར་ཅིག སརྦ་མངྒ་ལཾ༎ ༎
་
་
1| ས པ ས པ ས པ ས ལ 1:|:| 1:|:ཀ 1:|:ཀུན པར བཅོམ
#** #
ཡ ར }, མ ས པ ས 1
307

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།